CELEX: 32015R0712
Language: da
Date: 2015-04-28 00:00:00
Title: Kommissionens gennemførelsesforordning (EU) 2015/712 af 28. april 2015 om ændring af forordning (EU) nr. 103/2012 om tarifering af visse varer i den kombinerede nomenklatur

5.5.2015   
            
            
               DA
            
            
               Den Europæiske Unions Tidende
            
            
               L 114/1
            
         KOMMISSIONENS GENNEMFØRELSESFORORDNING (EU) 2015/712
   af 28. april 2015
   om ændring af forordning (EU) nr. 103/2012 om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               Rådets forordning (EU) nr. 953/2013 (2) ændrede bilag I til forordning (EØF) nr. 2658/87 og erstattede KN-koderne 8528 59 10, 8528 59 40 og 8528 59 80 med KN-koderne 8528 59 20, 8528 59 31, 8528 59 39 og 8528 59 70.
            
         
               (2)
            
            
               Kommissionens gennemførelsesforordning (EU) nr. 103/2012 (3) om tarifering af varer, der er vedtaget for at sikre ensartet anvendelse af den kombinerede nomenklatur som fastsat ved forordning (EØF) nr. 2658/87, henviser til KN-koder, der ikke længere eksisterer. Den bør derfor ajourføres ved ændringer, hvormed der tages hensyn til de relevante gældende KN-koder.
            
         
               (3)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   Bilaget til gennemførelsesforordning (EU) nr. 103/2012 erstattes af teksten i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. april 2015.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for beskatning og toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EU) nr. 953/2013 af 26. september 2013 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 263 af 5.10.2013, s. 4).
   
      (3)  Kommissionens gennemførelsesforordning (EU) nr. 103/2012 af 7. februar 2012 om tarifering af varer i den kombinerede nomenklatur (EUT L 36 af 9.2.2012, s. 17).
   
      BILAG
      
         
            »BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En modulopbygget skærm i adskilt stand (såkaldt »LED-væg«) bestående af flere moduler, hvert af størrelse ca 38 × 38 × 9 cm.
                        Hvert enkelt modul har røde, grønne og blå lysemitterende dioder, en opløsning på 16 × 16 pixel, en pixelafstand på 24 mm, en lysstyrke på 2 000  cd/m2 og en opdateringsfrekvens på mere end 300 Hz. De indeholder endvidere drevelektronik.
                        Skærmen foreligger med et behandlingsanlæg, der omfatter:
                        
                                    —
                                 
                                 
                                    en videoprocessor, der kan modtage forskellige signaler (f.eks. CVBS, Y/C, YUV/RGB (HD-)SDI eller DVI), og som gør det muligt at tilpasse billeder/video til skærmens størrelse
                                 
                              
                                    —
                                 
                                 
                                    en signalprocessor, der muliggør pixelmapping af indgangssignalet til skærmen.
                                 
                              Det behandlede signal sendes fra signalprocessoren til en datafordeler ved hjælp af optiske fiberkabler. Datafordeleren sender derefter dataene til skærmens forskellige moduler.
                        Skærmen er beregnet til anvendelse ved sports-/underholdningsarrangementer, til butiksskiltning m.m., men er uegnet til at se tæt på.
                     
                     
                        8528 59 39 
                     
                     
                        Tarifering i henhold til almindelig tariferingsbestemmelse 1, 2 a) og 6 vedrørende den kombinerede nomenklatur og teksten til KN-kode 8528 , 8528 59  og 8528 59 39 .
                        Da skærmen kan vise video, kan den ikke betragtes som et elektrisk, visuelt signalapparat. Tarifering under pos. 8531  som signaltavle er derfor udelukket.
                        De objektive karakteristika taget i betragtning, f.eks. skærmens størrelse, de understøttede tv-standarder (CVBS) og billedopløsninger, en pixelafstand, der er uegnet til at se tæt på, og den høje lysstyrke, er skærmen beregnet til anvendelse ved sports-/underholdningsarrangementer, til butiksskiltning m.m. Den kan følgelig ikke anses for udelukkende eller hovedsagelig at skulle anvendes i automatiske databehandlingsanlæg henhørende under pos. 8471 . Tarifering under pos. 8528 51 00  er derfor også udelukket.
                        Da skærmen kan forevise signaler fra en automatisk databehandlingsmaskine på et niveau, der er tilstrækkeligt for den praktiske brug af den automatiske databehandlingsmaskine, betragtes den som værende i stand til at forevise signaler fra automatiske databehandlingsmaskiner på et acceptabelt funktionsniveau.
                        Det tariferes derfor under KN-kode 8528 59 39  som andre fladskærme, som med et acceptabelt funktionsniveau kan vise signaler fra automatiske databehandlingsanlæg.«